open-index/open-wikipedia-markdown huggingface dataset:
Macmillan Publishers

**Macmillan Publishers Ltd** er et internasjonalt forlag med sete i Storbritannia som eies av tyske Verlagsgruppe Georg von Holtzbrinck. Det har kontorer i 41 land og er aktivt i ytterligere 30 land.

Selskapet består av 50 enheter, og publiserer innen fem hovedområder:
*Utdannelse (som *Macmillan Education*)
*Akademisk (som *[[Palgrave Macmillan]]*)
*Vitenskap, teknologi og medisin (som *Nature Publishing Group*, inkludert tidsskriftet Nature)
*Skjønnlitteratur og sakprosa (som *Pan Macmillan*: Pan Books, Picador, Macmillan New Writing, Papermac, Macmillan, Sidgwick & Jackson, Campbell Books, Boxtree, Channel Four Books og Macmillan Children’s Books)
*Publiseringstjenester inkludert distribusjon og produksjon

Macmillan Publishers ble grunnlagt i 1843 av Daniel og Alexander Macmillan. Forlaget publiserte bl.a. forfattere som Charles Kingsley (1855), Thomas Hughes (1859), Francis Turner Palgrave (1861), Christina Rossetti (1862), Matthew Arnold (1865), Lewis Carroll (1865), Alfred Tennyson (1884), Thomas Hardy (1886) og Rudyard Kipling (1890). 

Den tidligere britiske statsministeren Harold Macmillan ble formann for forlaget etter at han trakk seg fra politikken. Etter hans død ble forlaget ledet av hans barnebarn Alexander Macmillan, 2. jarl av Stockton. Selskapet var et av de eldste uavhengige forlagshusene frem til 1995, da 70 % av aksjene ble kjøpt av Verlagsgruppe Georg von Holtzbrinck. Det tyske forlaget kjøpte de resterende aksjene i 1999, og Macmillan-familiens eierskap i forlaget tok slutt.

## Referanser


## Eksterne lenker
* 
* The Macmillan Group  fra Verlagsgruppe Georg von Holtzbrinck
Ginnungagap (vokalensemble)

**Ginnungagap** var et blandet kor i Oslo, som eksisterte fra 1998 til 2007. 

Koret hadde sin debutopptreden som *The Official Latvian Krangas Choir* på NRKs humorprogram Lille Lørdag, hvor de sang Finn Kalviks *Aldri i livet* på estisk. Koret fremførte primært ny, klassisk kormusikk, med hovedvekt på norske komponister, og har urfremført verk av blant andre Kjell Habbestad, Torbjørn Dyrud, Marcus Paus og Mattias Sköld. Repertoaret besto først og fremst av verk for kor a cappella, men koret har også samarbeidet med instrumentalister og orkestre, som Kringkastingsorkestret og Oslo Filharmoniske Orkester. Ensemblet fikk 1. pris i Norges Korforbunds landskonkurranse for blandet kor klasse A i 2000. 
I 2002 var koret norsk representasjonskor på Nordisk-baltisk korfestival i Klaipeda, Litauen, og i 2004 festivalkor under Landsfestivalen for kor.

Korets siste innspilling, *Domen og elven*, med musikk av Marcus Paus, medfølger en kunstmappe med litografier av kunstneren Christopher Rådlund. Koret la ned driften i 2007.

## Egne utgivelser
**Domen og elven* (Galleri Ismene 2006) – dirigent Håkon Nystedt
**We Know Not Where The Dragons Fly* (Simax 2005) – dirigent Kjetil Almenning
**Cor* (Pro Musica 2001) – dirigent Torbjørn Dyrud

### Andre innspillinger
*Musikk til TV-serien *[[Jul på Månetoppen]]* (2002)
**Fossegrimen* Op. 21 av Johan Halvorsen. Med Arve Moen Bergset og Latvia Nasjonale symfoniorkester, dirigent Terje Mikkelsen. (Simax 2002)

## Dirigenter
*1998 – 2001 Torbjørn Dyrud
*2001 – 2005 Kjetil Almenning
*2005 – 2007 Håkon Nystedt

## Bestillingsverk og urfremføringer
**Sakte elsker tiden våre liv* (2007) av Marcus Paus. Tekst av Ole Paus.
**Domen og elven* (2006) av Marcus Paus
**Ut av himmelen* (2006) av Torbjørn Dyrud. Tekst av Endre Ruset.
**Ave Maria* (2005) av Marcus Paus.
**Folkemusikk* (2005) av Bodil Furu.
**Ascent* (2005) av Mattias Sköld.
**Lovesongs I, II og III* (2002 – 2004) av Torbjørn Dyrud.
**Voluspá* (2003) av Kjell Habbestad
**Conserva me Domine* (1999) av Torbjørn Dyrud

## Referanser


## Eksterne lenker
* 
*  Ginnungagap på Myspace
Petr Čech

**Petr Čech** (; født 20. mai 1982) er en tsjekkisk tidligere fotballspiller.

Han har spilte for Viktoria Plzeň, Chmel Blšany, Sparta Praha, Rennes og Chelsea. Petr Čech var rangert som verdens beste målvakt i 2006. Før overgangsvinduet i januar 2008 signaliserte Čech at han, i likhet med lagkameraten Didier Drogba, hadde vært meget interessert om et tilbud fra FC Barcelona skulle dukke opp. I sesongen 2006-2007 pådro Čech seg en alvorlig hodeskade, som satte karrièren hans i fare. Han ble operert og ble frisk, men ble pålagt bruk av hjelm når han spilte kamp. Skaden satte ingen stopper for hans videre karrière, og han har nå vunnet alt med Chelsea. 

Čech vil spesielt huskes fra Champions League-finalen i mai 2012 mot Bayern München der han spilte en sentral rolle. Čech reddet blant annet et straffespark fra tidligere Chelsea-spiller Arjen Robben i ekstraomgangen.

Etter at han la opp, ble han ansatt som rådgiver for teknikk og prestasjon i Chelsea.

## Landslaget
Han ble tatt ut i s EM-tropp til EM i Frankrike 2016.

## Referanser


## Eksterne lenker
* 
*
47 (tall)

**47** (**førtisju**, også skrevet *syvogførti* på riksmål) er det naturlige tallet som kommer etter 46 og kommer før 48.
47 er også et primtall, det neste primtallet er 53.
Exense

**Exense** ASA var et IT-selskap som hadde hovedkontor på Skøyen i Oslo. Selskapet var notert på Oslo Børs med tickeren EXE.

Exense hadde ett datterselskap *Exense Consulting* som tilbød tjenester innen rådgivning, prosjektledelse, systemutvikling, systemimplementering og applikasjonsforvaltning. Konsulentselskapet
ble skilt ut som et selvstendig allmennaksjeselskap på Oslo Axess under tickeren EXECON og i 2008 kjøpt opp av Inmeta.

Ett annet datterselskap *Exense Software*, med avdelinger i Oslo, Stockholm og Lund, ble nesten ble solgt til Visma 2. juli 2007, men transaksjonen ble ikke gjennomført.

I mars 2009 fikk styret i selskapet beskjed om at Exense var insolvent. Da selskapet ikke hadde mulighet for å betale gjeld begjærte selskapet den 3. mars oppbud.

## Referanser


## Eksterne lenker
* 
* E24.no: Exense er konkurs
Olaf Mørch Hansson

**Olaf Mørch Hansson** (1856–1912) var en norsk skuespiller, teaterinstruktør og teatersjef.

## Liv og virke
### Bakgrunn
Han tilhørte Trondheimsslekten Hansson.  Faren var justissekretær og sorenskriver Christian Rasmus Hansson (1807–1872), mens moren var Harriet Marie Mørch (1816–1903). Broren Michael Skjelderup Hansson (1839–1922) og hans etterkommere ble sjefer for Storebrand.  

### Skuespiller
Etter ett år på skole i Drammen og ett år i Trondheim på en teknisk skole, brøt han av og etter diverse strøjobber havnet han på Christiania Theater og skulle debutere omkring 1875. Dette ble utsatt, og han gikk heller inn i en elevperiode samme sted. Også debut nummer to ble utsatt grunnet en brann, så han meldte overgang til Den Nationale Scene i Bergen og debuterte der i stedet.  

Fra 1878 til 1883 var han atter på Christiania Theater.  Dernest var han fra 1883 til 1886 redaktør for Norske Intelligenz-Seddeler som i 1763 var Norges første avis.  Fra 1886 til 1893 var han inne i sin tredje periode ved Christiania Theater, nå som skuespiller og instruktør på samme tid.  Så fulgte to år som sjef på Carl Johan Teatret i Kristianias Tivoli, før han fra 1895 til 1898 steg i gradene som teatersjef og instruktør ved Den Nationale Scene, der han jo hadde vært før.

Han var instruktør for Nationaltheatrets åpningsforestillinger *[[Barselstuen]]* og *[[Gert Westphaler]]* 1. september 1899. Som skuespiller ved landets hovedscene bemerket han seg som Assessor Brack i *Hedda Gabler* og doktor Kann i *[[Laboremus]]*. Fra 1905 til 1906 var han konstituert teatersjef på Nationaltheatret, hvorpå han fra 1908 til 1909 var teatersjef ved Den Nationale Scene i Bergen.

Olaf giftet seg i 1880 med skuespilleren og senere teatersjef Thora Hansson (1845–1917), og i 1896 med skuespiller Agnethe Schibsted-Hansson (1868–1951). De var foreldre til diplomat Thorolf Mørch Hansson (1881–1952) og teatersjef Gunnar Neels-Hansson (1883–1967). Sønnen Gunnar ble i 1915 hyret inn til morens teater, og ble far til skuespilleren Thora Elisabeth Neels-Hansson (1918–2007), født i Stavanger og mer kjent som Nøste Schwab.

## Teaterroller (utvalg)

## Verker
* 

## Referanser


## Eksterne lenker
* 
*
Øyvind Alsaker

**Øyvind Alsaker** (født 1965) er en norsk sportsjournalist og reporter med lang fartstid i TV 2. Han har særlig befatter seg med fotball.

Alsaker er født i Florø i Sogn og Fjordane. Han er utdannet ved Høgskolen i Volda. 

Alsaker startet karrieren som radioreporter i NRKs avdeling i Hordaland. I 1990 ble han fast ansatt som journalist i P2-redaksjon i Hordaland. I 1992 gikk han til det nyetablerte TV 2. I sin første periode i kanalen var Alsaker blant annet sportsanker og alpinkommentator ved siden av jobben som fotballkommentator. I 1998 gikk han til Canal+, men vendte tilbake til TV 2 i 2006. Han har fortsatt å kommentere engelsk fotball på Canal+ etter at han kom tilbake til TV 2.

Alsaker har vært fotballkommentator i både TV2 og Canal+ og har kommentert engelsk Premier League i flere sesonger. Han kommenterte brorparten av kampene fra Tyskland under VM i 2006. Tippeligaen ble også dekket av TV 2, og Alsaker kommenterte også her en stor del av kampene sammen med Nils Johan Semb. Alsaker kommenterte også EM 2008 i Sveits og Østerrike sammen med Nils Johan Semb og Totto Dahlum. I OL i Sotsji kommenterte han alpint for TV 2. 

Alsaker fikk mye kritikk etter at han snakket nedsettende om fargede, trøndere og fotballspillere som får barn tidlig under en direktesending på TV 2. Uttalelsene kom i en samtale med Lars Bohinen uten at de var klar over at lyden ble sendt direkte på TV.

I 2019 skrev han boka *En for laget – Solskjærs United*, sammen med Atle Nielsen.

## Referanser


## Eksterne lenker
* 
* 
*
Einar Skjæraasen

**Einar Skjæraasen** (1900–1966) var en norsk lyriker. Han drev hjemstavnsdiktning fra hjemplassen Trysil, og typisk for diktene hans er at de gjenspeiler hverdagsliv med kjærlighet, strev, slit og lykke.

Skjæraasen kom fra grenda Skjæråsen i Østre Trysil. Han var utdannet bankmann, og bodde i Oslo. Han debuterte i 1936 med diktsamlingen *Reflekser*, og etter det ga han jevnlig ut diktsamlinger.

I diktsamlingen *Danse mi vise, gråte min sang*, var alle diktene på Trysil-dialekt, og etter dette skrev han bare på dialekt. Da møtte han et større publikum og bøkene hans ble flere ganger utsolgt. Det er blitt skrevet melodier til noen av diktene, blant andre *[[Danse mi vise, gråte min sang]]*, *Vandringsvise* (av Finn Ludt) og *Du ska itte trø i graset* (Kenneth Sivertsen i 1983).

Skjæraasen er representert i *[[Norsk salmebok 2013]].*

Et monument over Skjæraasen, utført av Ørnulf Bast, ble avduket i Trysil den 26. juli 1970. Skjæraasen har også gitt sitt navn til Skjæraasenprisen som deles ut annethvert år. En minnestein med portrettrelieffer av tre lokale diktere er reist på Østby kirkegård; det er Ole Haugen-Flermoe, Skjæraasen og Halvor Floden.

## Bibliografi
* *Reflekser* (1936)
* *Skritt forbi min dør* (1938)
* *Den underlige våren* (1941)
* *Så stiger sevjene* (1945)
* *Danse mi vise, gråte min sang* (1949)
* *Som blomsterstøv med vind* (viser, 1950)
* *Du ska itte trø i graset* (1954)
* *Og alle mine viser* (viser, 1956)
* *Sju undringens mil* (utvalgte dikt, 1963)
* *Sang i september* (1965)
* *Bumerke* (utvalgte dikt, 1966)

## Referanser


## Eksterne lenker
* 
* Digitaliserte bøker av Skjæraasen og om Skjæraasen i Nasjonalbiblioteket.
MacBook

**MacBook** er en serie bærbare datamaskiner laget av Apple Inc (Tidligere Apple Computers Inc.). Maskinene ble introdusert 16. mai 2006. Det er laget tre modeller av MacBook; to hvite som har tatt over for iBook G4 og en svart som har tatt over for PowerBook 12". Hovedforskjellen fra den forrige modellen er at den nye serien bruker prosessorer fra Intel der iBook og PowerBook bruker PowerPC prosessorer fra Apple, IBM og Motorola (AIM). 20. juli 2011 stoppet Apple å selge MacBook fremfor den mere populære MacBook Air.

MacBook er også kåret til den beste bærbare datamaskinen til under 10 000 kr av databladet PC World Norge.

## Spesifikasjoner
Alle maskiner leveres med 2 GB minne, som er utvidbart opptil 4 GB. Intel Core 2 Duo prosessor (Dobbelkjerne, noe som tilsvarer 2 prosessorer), 13,3" skjerm, Bluetooth, AirPort trådløst nettverk, iSight webkamera. Tidligere ble MacBooks levert med en Apple Remote, men våren 2008, ble dette endret til et valgfritt tillegg.

Den maskinen har en prosessor på 2.4&nbsp;GHz, 250 GB harddisk og DVD-leser/CD-brenner.
Alle maskinene fås originalt med 2 GB ram
Merk: dette er kun for stock-modellene, man kan fritt oppgradere harddisk, minne, med mer .

### Spesifikasjoner

## Nye modeller
I mai 2010 lanserte Apple en ny MacBook-modell med noen forandringer på innsiden. Designet er det samme som forrige utgave (høsten 2009).
Alle de nye maskinene blir levert med Intel Core 2 Duo prosessor (Dobbelkjerne, noe som tilsvarer 2 prosessorer og 64 bits), 13" skjerm, Bluetooth, AirPort trådløst nettverk og iSight webkamera. Denne utgaven har ikke IR-mottaker, og kan derfor ikke sammenkobles med Apple remote.

Standarutgaven har en prosessor på 2.4&nbsp;GHz, 250 GB harddisk, 2 GB ram og DVD-leser/CD-brenner.
Dette kan kofigureres til 4 GB RAM og 500 GB Harddisk.

Den nye lanseringen har økt prisen på MacBook noe.

## Design
MacBook har et unibody-kabinett i polykarbonat med runde kanter.

## Unike egenskaper
MacBookene blir levert med en del nye egenskaper. Disse er bla. 802.11n trådløst nettverk, som kan overføre opptil 540 mbps, som er 10 ganger bedre enn dagens standard (802.11g). Den har også MagSafe strømkontakt, som hindrer at Macen skal falle i gulvet hvis noen snubler i ledningen. Den gjør dette ved å bruke en magnetisk festemekansime som gir etter ved rykk. Lukkemekanismen i skjermen er også magnetisk.

## Se også
* MacBook Pro
* iBook

## Referanser


## Eksterne lenker
* 
*  Apples produktside om MacBook
* Magasinet PC World Norges test av MacBook
Nicholas K. Roerich

**Nicholas Roerich** (født , død 13. desember 1947), russisk Nikolaj Konstantinovitsj Rerikh (Николай Константинович Рерих), kunstmaler, esoteriker og forsker. Han var sønn av Konstantin F. R., av svensk/litauisk slekt og Marie V. Kalasjnikova.

Roerich studerte rettsvitenskap ved St. Petersburgs  universitet  1898 og utdannet seg til maler ved Det keiserlige kunstakademi samme steds. I 1900 var han i Paris for første gang og ble elev hos bl.a. Cormon. Hans  kunst fra denne perioden regnes normalt som *nordisk [[modernisme]]*.

Den 28. oktober 1901 giftet han seg med Helena Sjaposjnikova (siden kjent som Helena Roerich). Med henne fikk han sønnene Jurij Roerich (1902), senere kjent filolog og tibetolog, og Svetoslav Roerich (1904), også han kunstmaler.

1906 ble  han leder for den private  kunstskolen  i St. Petersburg som han totalreformerte.

På begynnelsen av 1900-tallet ble han mest kjent for sine  teaterdekorasjoner, ikke minst til Stravinskijs *Vårofferet* (1913). Hans mest kjente maleri fra denne perioden er *Himlenes Kamp* (1912) som var et forvarsel om første verdenskrig.

Under den russiske revolusjonen bodde han i Finland, og omkring 1920 kom han til USA, som han  reiste gjennom med staffeli og utstillinger. 1921 grunnla  han Master Institute of United Arts i New York. I 1924 ble det første Roerichmuseum åpnet samme sted, og 1925&ndash;1928 gjennomførte han sammen med familien  en stor reise gjennom  Sentral-Asia, som nesten endte i en katastrofe i Tibet vinteren 1927&ndash;1928.

I 1935 opprettet han  * Roerichpakten*, en internasjonal avtale som tar sikte  på bevaring av verdens store kulturskatter under krig.

Nicholas Roerich var tilhenger av H. P Blavatskys teosofi, og han besøkte det teosofiske hovedkvarteret i Adyar i Sørindia flere ganger. Der henger også hans maleri "Budbringeren" som er tilegnet Madame Blavatsky. Mange  av hans verker har religiøse temaer, særlig knyttet til tibetansk  buddhisme.  Han skreiv også flere bøker om religiøse temaer, og oversatte sammen med sin kone H. P. Blavatskys hovedverk Den Hemmelige Lære til russisk.

I perioden 1929&ndash;1947 bodde han i Kullu i India hvor han og familien grunnla et Urushvaty, et internasjonalt forskningssenter, hvor man bl.a. arbeidet med det materiale som man hadde samlet inn under  ekspedisjon ene i India og Sentral-Asia som fortsatte i 1930-årene.

Roerich døde i hjemmet sitt i Kullu 1947. Han etterlot seg ca. 7&nbsp;000 malerier, tegninger og  teaterdekorasjoner, omkring 30 bøker, og et utall av brev og artikler. Hans siste, interessanteste og vanskeligst tolkbare verk er *Den skjulte Skatt* (1947).

## Referanser


## Kilder
* *Den skjulte Skatt,* av Søren Schmidt, 2005

## Eksterne lenker
* 
* International Centre of the Roerichs  (Moscow)
* Nicolas Roerich Museum
MS «Tinden»

**MS «Tinden»** er en hurtigbåt bygd og overlevert Nordtrafikk i juni 1994 for passasjer- og godstransport på ruten mellom Myre og øyene i Vestbygda i Øksnes i Nordland. Fra 2006 ble ruten drevet av Veolia Transport, og senere Boreal Transports, Helgelandske.

«Tinden» gikk på ruten i Øksnes frem til desember 2012, da den ble erstattet av «Nordic Sea». I april 2014 ble «Tinden» satt inn som reservebåt for «Falkfjell» på «Tanaruta» i Tanafjorden i Finnmark. Senere samme år ble båten solgt til Wilson Charter i Finland og blir benyttet til charterturer for turister ved Rosala i Skjærgårdshavet, under navnet «Sissel».

## Referanser
Løperjenten

***Løperjenten*** er norsk film fra 1981, regissert av Vibeke Løkkeberg.

Filmen fikk kritikerprisen ved Den norske filmfestivalen i Haugesund, og Løkkeberg har i et intervju uttalt at bergenserne i salen pep ved utdelingen. Datidens kinosjef skal dessuten ha uttalt at filmen var «en skam for Bergen og den verste, mest amatørmessige filmen som er laget».

Filmen er en viktig del av Norges filmarv og kom i 1995 på UNESCOs oversikt over de 15 mest betydningsfulle filmene fra Norge.

## Handling

*Løperjenten* er satt til Bergen anno 1948. Filmens protagonist er den syv år gamle Kamilla, som vokser opp i et samfunn under gjenoppbygging og i en familie i full oppløsning.

Foreldrene er mest opptatt av penger og seg selv. Men i sin jevnaldrende venn Svein, finner Kamilla kjærligheten og solidariteten hun savner. Sammen går de to barna storøyde gjennom et liv og en tilværelse preget av svartebørs og ekteskapskriser.

## Skuespillere
* Nina Knapskog som Kamilla.
* Kenneth Johansen som Svein.
* Helge Jordal som Sverre.
* Vibeke Løkkeberg som Lise.

## Eksterne lenker
*
Lasse Segelcke

**Lasse Segelcke** (født *Lorentz Segelcke* 30. mars 1898 i Kristiania, nåværende Oslo, død 24. oktober 1942) var en norsk skuespiller.

Lasse Segelcke var elev ved Kongsgaard skole i Stavanger da hans far, Severin Segelcke, var sjef for Ryfylke bataljon.

Han debuterte i 1921 på Centralteatret og var senere tilknyttet Den Nationale Scene og Det Nye Teater. Fra 1935 virket Segelcke ved Nationaltheatret. I sin tidlige karriere utmerket han seg i ulike lystspill mens han ved Nationaltheatret var en ofte benyttet karakterskuespiller, eksempelvis i rollen som Helmer i Henrik Ibsens *[[Et dukkehjem]]*. Segelcke spilte også i filmene *[[Syndere i sommersol (1934)|Syndere i sommarsol]]* (1934) og *[[Du har lovet mig en kone!]]* (1935).

Han var gift med skuespilleren Tore Segelcke.

## Filmografi
* 1934 – *[[Syndere i sommersol (1934)|Syndere i sommersol]]* – Thomas F. Jensen
* 1935 – *[[Du har lovet mig en kone!]]* – Lagesen

## Referanser


## Eksterne lenker
* Lasse Segelcke i Scenewebarkivet
*
Grøset Øvrefjord

**Grøset Øvrefjord** er en liten bygd uten veiforbindelse i Øksnes kommune i Nordland. Stedet ligger på Langøya, mellom Ånnfjorden og Kråkberget i Bø. Stedet anløpes av hurtigbåten MS Tinden.

## Eksterne lenker
* Kuling.net: Grødset
Steel Wheels

***Steel Wheels*** er et album av The Rolling Stones, utgitt i august 1989.

*Steel Wheels* markerte også et vendepunkt i Mick Jagger og Keith Richards' forhold. Jagger hadde prioritert solokarrieren foran The Rolling Stones i noen år, og forholdet til Richards var langt fra hjertelig, spesielt da Jagger fortsatte solo selv etter *[[Dirty Work]]* (1986). Keith ga også ut et soloalbum i denne perioden, men ingen av albumene ble store suksesser. Dette medvirket nok til at de etter hvert valgte å satse på felles prosjekter igjen, tross «blandede følelser».

Jagger og Richards dro til Barbados i Det karibiske hav i januar 1989 for å se om kjemien var der, og på et par uker hadde de mer enn nok materiale til et nytt album. *Steel Wheels* ble innspilt i Air Studios i Montserrat og i Olympic Studios i London i løpet av våren til slutten av juni.

Stones var også innom Tanger i Marokko for å spille inn «Continental Drift» med Master Musicians of Jajouka, bandet Brian Jones gjorde et opptak med i 1968.

«Almost Hear You Sigh» var en sang Richards hadde med seg etter sitt soloalbum der Steve Jordan spiller trommer. Og på «Blinded by Love» har Jaggers bror Chris bidratt som *Literary Editor*:

Albumet fikk jevnt over gode kritikker og nådde andre- og tredjeplass på hitlistene i henholdsvis Storbritannia og USA. Platen ble fulgt opp med *Steel Wheels / Urban Jungle*-turnéen i 1989 og 1990, som også inkluderte to konserter på Valle Hovin stadion i Oslo, 6. og 7. august 1990

Første singel fra albumet var «Mixed Emotions» som nådde topp 5 i USA, og som fortsatt er gruppens siste hit der. I Norge var singelen inne på VG-lista i tre uker, med 9.-plass som beste plassering, mens *Steel Wheels* nådde 1.-plass i september 1989.

## Sporliste

Alle sanger er skrevet av Mick Jagger og Keith Richards, med mindre noe annet er oppgitt.
;Side én
# «Sad Sad Sad» – 3.35
# «Mixed Emotions» – 4.39
# «Terrifying» – 4.53
# «Hold on to Your Hat» – 3.32
# «Hearts for Sale» – 4.40
# «Blinded by Love» – 4.37
;Side to
# «Rock and a Hard Place» – 5.25
# «Can't Be Seen» – 4.10
# «Almost Hear You Sigh» (Jagger/Richards/Steve Jordan) – 4.37
# «Continental Drift» – 5.14
# «Break the Spell» – 3.07
# «Slipping Away» – 4.30

## Besetning
;The Rolling Stones
* Mick Jagger  - sang, munnspill, elektrisk og akustisk gitar
* Keith Richards - elektrisk og akustisk gitar, sang på «Can't Be Seen» og «Slipping Away»
* Charlie Watts - trommer
* Ronnie Wood - elektrisk og akustisk gitar, bass, dobro, kor
* Bill Wyman - bass

;Øvrige medvirkende
*Chuck Leavell - tangentinstrumenter, kor
*Matt Clifford - keyboard, elektrisk og akustisk piano, clavinet
*Sarah Dash - kor
*Lisa Fischer - kor
*Bernard Fowler - kor

;På «Continental Drift»
* Mick  - sang, keyboard
* Keith - akustisk gitar, cycle
* Ron - akustisk bassgitar
* Charlie - trommer
* Matt - perkusjon-programmering, orkestrering
* Bernard, Lisa, Sonia Morgan, Tessa Niles - kor
* Master Musicians of Jajouka med Bachir Attar Farafina - afrikanske instrumenter

*Arrangert av Mick Jagger og Matt Clifford

## Referanser


## Eksterne lenker
*
Pepsin

I magesekken tilsettes det inaktive proenzymet pepsinogen, produsert av hovedceller i magesekkslimhinnen. Pepsinogen blir omdannet til det aktive enzymet pepsin av saltsyren som finnes i magesyre. Pepsin er et unikt enzym fordi det virker best ved svært lav pH, noe som er nødvendig hvis enzymet skal kunne ha en funksjon i det svært sure miljøet i magesekken. Pepsin hjelper med å bryte ned proteiner til aminosyrer. Pepsin virker ved hjelp av vann og bryter opp peptidbindingen mellom de ulike aminosyrene i proteinene.
Gay Army

**Gay Army** er en skandinavisk reality-/dokusåpe-TV-serie hvor ni homofile menn deltar og gjennomfører et militært treningsprogram som tilsvarer deler av den amerikanske marinens bootcamp, under ledelse av den amerikanske instruktøren . Serien er produsert av Babyfoot og MTV Mastiff i 2006, og ble vist første gang i april samme år på dansk TV. Innspillingene ble gjort på Tønder kaserne i  Danmark over en periode på 16 dager.

Serien ble sendt på den svenske Kanal 5, TVDanmark og TVNorge, og ble solgt til Italia, Polen og Sveits. *Gay Army* ble nominert til den danske TV-prisen og Gullrosen i 2006.

## Rekrutter
* Danmark: Dennis Rasmussen
* Danmark: Dimitri Skaarup
* Danmark: Michael Petersen
* Sverige: Tom Andersson
* Sverige: Fredrik Rosales Willegas
* Sverige: A.J. Trenear 
* Norge: William Andre Duus Hansen
* Norge: Lars Amadesu Nordheim Bø 
* Norge: Runar Skoie Grøndahl (også kjent som «Bøtta Pedersen»)

## Referanser
Half the World Is Watching Me

***Half the World Is Watching Me*** er det danske bandet Mews andre album. Det ble sluppet i år 2000. 

Albumet inneholder flere av låtene fra albumet som kom tre år senere, *[[Frengers]]: Not Quite Friends, But Not Quite Strangers*, blant annet «Am I Wry? No», «Her Voice is Beyond Her Years», «156», «Symmetry», «Comforting Sound» og «She Came Home for Christmas».

## Sporliste
#«Am I wry? No»
#«Mica»
#«Saliva»
#«King Christian»
#«Her Voice Is Beyond Her Years»
#«156»
#«Symmetry»
#«Comforting Sounds»
#«She Came Home for Christmas (Bonus)»
#«I Should Have Been a Tsin-Tsi (For You)» (Bonus)

## Kilder
* 

## Eksterne lenker
*
40-årene

**40-årene** var et tiår som varte fra 1. januar 40 til 31. desember 49.

## Se også
* Liste over tiår, århundrer og årtusen

## Eksterne lenker
*
Per Wollebæk

**Per Wollebæk** (født 28. januar 1910 i Vestre Aker, død 1976 på Hadeland) var en norsk journalist, forfatter og oversetter. Han ga ut flere romaner og noveller, men er i like stor grad kjent for mange av sine oversettelser. 

## Egne verk

* *Dragsuget*. Gyldendal, 1938. (Roman) 
* *Adam og hans brødre*. Gyldendal, 1940. (Roman) 
* *Dikt*. Oslo, 1942 
* *Ingen spor i sjøen*. Gyldendal, 1945. (Roman) *oversatt til svensk*
* *Trompeten*. Gyldendal, 1950. (Noveller) 
* *Forleden dommedag*. Oslo, 1951. (Roman) 
* *Pilene og andre fortellinger*. Gyldendal, 1957

## Oversettelser

*et utvalg*

* *Tregudenes land* av Jan Fridegård (1950).
* *Trellenes frihet* av Jan Fridegård (1950).
* *Trellenes opprør* av Jan Fridegård (1950).
* *De rider om natten* av Howard Fast (1950). 
* *Spartacus * av Howard Fast (1954). 
* *Exodus* av Leon Uris (1959). 
* *Lidenskap* av Ivar Lo-Johansson (1970). 
* *[[Den tvilsomme tvilling]]* av Mark Twain (1971).  

## Referanser


## Eksterne lenker
*
Goctafossen

**Goctafossen** (spansk: *Catarata del Gocta*) er en  foss i Peru. Fossefallet har en fallhøyde på 771 m, og den er dermed blant de høyeste fossefallene i verden.

Fossen ble oppdaget i 2002 av den tyske ingeniøren Stefan Ziemendorff, men han klarte ikke på dette tidspunktet å komme frem til fossen. I februar 2006 klarte han imidlertid sammen med lokale forskere å nå frem til fossen.

## Eksterne lenker
*
Bonsai

**Bonsai** er kunsten å dyrke miniatyrtrær i potte. Ordet *bonsai* (盆栽) er japansk, og betyr *tre-i-potte*.
Bonsaier er på størrelse med vanlige potteplanter, men har proporsjoner som et vanlig tre.

Bonsaikunsten oppsto for mer enn to tusen år siden, i Kina. I Kina heter den *'Penjing* (kinesisk: 盆景; pinyin: *Pén jǐng*). Den kom til Japan først i det 6. århundre, sammen med buddhismen. Herfra har kunsten spredt seg videre utover hele verden.

En bonsai regnes gjerne for å være et levende kunstverk.
Det finnes museer som stiller ut bonsaier i både Japan, Amerika og Marbella, Spania.
De eldste fortsatt levende bonsaier sies å være nær 800 år gamle.

Som for annen østlig kunst, er også den japanske bonsai ikke bare et sett med dyrkingsoperasjoner av et miniatyrtre i potte. Det er også en hel filosofi, om rettferdighet, klokskap, hjertevarme og hensynsfullhet. Det er svært vanskelig for et menneske utenfor Japan å forstå den japanske filosofi, men for å oppnå suksess er det likevel nødvendig å i det minste behandle bonsaien seriøst, og vise den maksimalt med kjærlighet og oppmerksomhet. Med riktig og omsorgsfull dyrking kan den leve i århundrer.

Tradisjonell bonsai må tilfredsstille disse krav:
* Stammen skal være kraftig, og den øvre del av rotsystemet skal være synlig.
* Grenenes linjer skal være klare og skarpe.
* Stamme og grener presenterer treets skjelett, og de skal være godt synlige gjennom bladverket.
* Bonsaien skal ligne et tre av samme art som vokser i naturlige omgivelser.
* Potten skal ha enkel form og ikke ha iøynefallende farge.
* Treet og potten skal være i samsvar med hverandre.

## Galleri

File:Bald Cypress, 1987-2007.jpg|Sumpsypress (Taxodium distichum).
File:Dwarf Japanese Juniper, 1975-2007.jpg|Ibukieiner (Juniperus procumbens 'Nana'). 
File:Pinus mugo bonsai at the BBG, August 2, 2008.jpg|Buskfuru (Pinus mugo).
File:Bonsai IMG 6402.jpg|Bonsai i Foire du Valais (Martigny, Sveits).
File:Black Hills Spruce bonsai forest planting, July 13, 2008.jpg|Bonsai skog av Kvitgran (Picea glauca densata).
File:Chamaecyparis Obtusa bonsai.JPG|Hinokisypress Chamaecyparis obtusa.
File:Silver-back, GSBF-CN 247, September 12, 2008.jpg|«Western Juniper » eller «Sierra Juniper» (Juniperus occidentalis var. australis).
File:Small-leaved Elm Ulmus minor bonsai 257, December 24, 2008.jpg|Lundalm (Ulmus minor).
File:Bonsai (drawing no.7).jpg|Tegning av bonsai.
File:Bonsaifoto3.jpg|Fotografi av tegnet bonsai, Museo del Bonsai, Marbella (2002).


## Kjente Norske samlere
Thomas Anker Lie har siden 1990 være en av Norges fremste samlere av Bonsai. 

Samlingen i dag teller 812 trær og er medlem av Norsk tresamlelag.

## Referanser


## Eksterne lenker
*
Nils Werenskiold

**Nils Werenskiold** (1920–1991) var en norsk forfatter og oversetter av mange kjente litterære verker. Han er blant annet kjent for å ha vært den første til å oversette *[[Ringenes herre]]*, men oversettelsen ble slaktet av mange.

## Egne verk

* *I ungdommens vår*. Gyldendal, 1966. (Roman) 
* *Kongen kommer snart*. Gyldendal, 1968. (Roman) 
* *Livet på Lunkerud*. Gyldendal, 1968. (Kåseri) 
* *Fjernsynets hemmelige liv*. Bjørnsen & Schram forlag, 1969.  
* *Kunsten å holde på sin mann ... og andres menn *. Gyldendal, 1971.
* *Familien Meyer og friheten*. Gyldendal, 1978. (Roman) 
* *Hvem var Cecilie Meyer?*. Gyldendal, 1980. 
* *Hest og andre fortellinger fra barndommen*. Gyldendal, 1981.

## Oversettelser

Hans mest kjente oversettelser (oversettelsesår i parentes):

* *[[Ringens brorskap|De sorte rytterne]]* av J.R.R. Tolkien (1973). 
* *[[To tårn (bok)|De to tårnene]]* av J.R.R. Tolkien (1974).
* *[[Atter en konge|Kongen kommer tilbake]]* av J.R.R. Tolkien (1975).
* *[[Det forsømte forår]]* av Hans Scherfig (1976).
* *Mordbyrået* av Jack London (1977).
* *Treenigheten* av Leon Uris (1978).

Nils Werenskiold er også kjent for å oversatt John O. Ericssons serie om Robin Hood til norsk.

## Referanser
Absorpsjon

**Absorpsjon** kan vise til:
* Elektromagnetisk absorpsjon, fenomen i forbindelse med elektromagnetisk stråling (lys)
* Dielektrisk absorpsjon, manglende evne hos en ladet kondensator til å bli fullstendig utladet når den kortsluttes
* Akustisk absorpsjon, et fenomen der lyd dempes
* Kjemisk absorpsjon, en kjemisk prosess der molekyler går inn i en bulkfase
* Absorpsjon i farmakologi, opptak av en forbindelse (som regel legemiddel) til organismen
* Absorpsjon i biologien, fenomen i forbindelse med fordøyelsen. 
* Absorpsjonskjøleskap, et kjøleskap drives med varme i stedet for elektrisitet
Refleksjon (fysikk)

Ordet **Refleksjon** er avledet fra latin, og betyr rett oversatt: *tilbakekastelse*. 

**Refleksjon** i fysikken handler om at en bølgefront i grenseflaten mellom to ulike stoff som endrer retning på en slik måte at den kastes tilbake til mediet som den kom fra.

Både lys, lyd og bølger i vann kan reflekteres slik.

## Lysrefleksjon

Når lys reflekteres fra et legeme, innebærer det at lyset som treffer overflaten av et legeme, sendes ut igjen fra overflaten i stedet for å bli absorbert av legemet.

Lysrefleksjon kan være speilende (som i et blankt speil) eller diffus (som på en hvit, matt overflate).

Ved *speilende refleksjon* reflekteres lyset i en reflektert vinkel som er like stor, men på motsatt side i forhold til innfallsloddet på den reflekterende flaten, som innfallsvinkelen. 

Ved *diffus refleksjon* spres lyset ut igjen i alle retninger. Det er derfor en hvit vegg, i motsetning til et speil, ser hvit ut — når den treffes av hvitt lys — uansett hvilken vinkel man betrakter veggen fra, og uansett hvilken vinkel lyskilden har i forhold til veggen.
Kristiania-bohemen

**Kristiania-bohemen** var en politisk og kulturell bevegelse på 1880-tallet med sentrum i Kristiania. Hans Jæger var en sentral person, andre kjente bohemer var Christian Krohg, Oda Lasson, Jon Flatabø, Haakon Nyhuus og Nils Johan Schjander. Kristianiabohemene var naturalister og tilhørte epoken naturalismen, men den tydelige vekt de la på følelser peker også frem mot neste litterære periode, modernismen (nyromantikken). Bevegelsen besto av ca. 20 menn og noen få kvinner, i utkanten av miljøet finner vi blant andre Arne Garborg.

Kristiania-bohemene er også kjent for sine ni bud, som har sin opprinnelse i et stykke som ble trykt i bladet *[[Impressionisten]]* nr. 8 i februar 1889 og er ofte kreditert Hans Jæger. Blant budene er «du skal hade og foragte alle bønder» og «du skal ta live a dei». Imidlertid skriver bl.a. Ketil Bjørnstad i den biografiske romanen *Jæger: en rekonstruksjon* at bladets utgivere, Johan Collett Michelsen samt Oda og Christian Krohg, selv skrev teksten som en parodi på Jæger, som de da var i krangel med. Bjørnstad har også skrevet boken *Oda!* i 1983 og ga ut albumet *[[Leve Patagonia]],* om bohemene, i 1978. 

## Referanser


## Litteratur
* Harry Hansen, *Bohemene taler : tekster i utvalg*, Fjørtoft, Oslo (1995) ISBN 8277800355
* Halvor Fosli, *Kristianiabohemen : byen, miljøet, menneska*, Samlaget, Oslo (1994) ISBN 8252141617

## Eksterne lenker

* «bohembevegelsen», artikkel fra *Store norske leksikon*
Leo Strøm

**Leo Strøm** (født 28. august 1920, død 14. april 2018) var en norsk oversetter. Han har oversatt mange litterære verk innenfor engelsk, tysk, fransk og italiensk litteratur til norsk. Han var også blant stifterne av Norsk Oversetterforening. Han har vært gift med blant andre billedhuggeren Anne Raknes, og de fikk ett barn sammen.

## Oversettelser
Hans mest kjente oversettelser (oversettelsesår i parentes):

* *De nakne og de døde* av Norman Mailer (1949). 
* *Snikende død* av Agatha Christie (1950).
* *Himmellosen* av Erskine Caldwell, 1950
* *Stor ståhei i sommervarmen* av Erskine Caldwell, 1950
* *Det aller helligste* av William Faulkner (1951).
* *[[Den gamle mannen og havet]]* av Ernest Hemingway (1952).
* *[[Lady Chatterleys elsker]]* av D.H. Lawrence (1952).
* *Usynlig mann* av Ralph Ellison (1953).
* *Dagens farver* av Romain Gary (1954)
* *Bastarden* av Erskine Caldwell, 1954
* *Georgia Boy* av Erskine Caldwell, 1961
* *Røtter* av Alex Haley (1977). Sammen med Gerd Hoff.

## Priser
* 1955 – Bastianprisen for oversettelsen av Romain Garys *Dagens farver*. 

## Kilder
* Om Leo Strøm i Norsk oversetterleksikon
Akihito av Japan

**Akihito** (**明仁,** født 1933) var Japans 125. keiser. Han overtok tronen i 1989 og abdiserte den 30. april 2019. Akihito var den eneste regjerende keiser i verden. I Japan betegnes den regjerende keiseren aldri med fornavn, men blir kalt *tennō heika* (天皇陛下, «Hans Majestet Keiseren»), men etter hans abdikasjon har Akihito fått tittelen *jōkō* (上皇,  «keiser emeritus»). Keiser Akihitos regjeringsperiode bar navnet *[[Heisei]]* (平成), og etter sin død vil han derfor få navnet *Keiser Heisei*. Som barn var keiseren kjent som prins Tsugu (継宮, Tsugu-no-miya).

Akihito er eldste sønn, og femte barn, av keiser Shôwa (Hirohito) og keiserinne Kôjun (Nagako).

## Liv og virke
### Bakgrunn
Keiser Akihito ble i 1945 likesom sin far nødt til å frasi seg sin guddommelige status som Japans tronarving. Han er ansett å stå for en relativt moderne oppfatning om keiserens rolle i det japanske samfunn, og giftet seg i 1959 med en ikke-adelig japaner. 

### Keiser
Han ble keiser den 7. januar 1989 etter sin fars død, og regnes i den offisielle oversikten som Japans 125. keiser. Han ble kronet 10. november 1990.

Keiser Akihito er gift med keiserinne Michiko. Sammen har de tre barn:
* Kronprins, senere keiser Naruhito (f. 23. februar 1960)
* Prins Akishino (Fumihito, f. 11. november 1965)
* Sayako Kuroda, tidligere prinsesse Sayako/prinsesse Nori (f. 18. april 1969)

Keiserens fødselsdag, 23. desember var Japans nasjonaldag. Da keiserens faktiske fødselsdag definerer landeets nasjonaldag, ble nasjonaldagen endret dagen etter at Keiser Naruhito tok over. 

Blant keiserens ordener er også St. Olavs Ordens Storkors med kjede, tildelt i 2001. Akihito mottok i 2002 Den hvite ørns orden fra Polens president.

I juni 2017 godkjente det japanske parlamentet en éngangslov som åpnet for hans abdikasjon innen tre år. Den 1. desember samme år, bestemte Keiserrådet at han skulle abdisere den 30. april 2019.

Og han abdiserte som planlagt den 30. april 2019 og hans sønn Naruhito overtok tronen den 1. mai 2019. Dette er den første abdikasjonen av en japansk keiser på over 200 år.

## Keiser emeritus
Etter abdikasjonen fikk han tittelen *jōkō* («keiser emeritus»).

### Vitenskapsmann
Akihito har gjort taksonomiske studier på fisker i familiegruppen kutlinger. I 2005 ble en ny art *[[Exyrias akihito]]* (Gobiidae) beskrevet, der Akihito er autor. Han har publisert artikler på japansk og engelsk i tidsskrift som *Gene* eller *Japanese Journal of Ichthyology*. 

Han har også skrevet artikler om den tidlige japanske historie, fra Edo- eller Meiji-perioden, publisert i *[[Science]]* og *[[Nature]]*.

## Referanser


## Eksterne lenker
* 
* 
*
Bjørn Carling

**Bjørn Carling** (1919–2005) var en norsk journalist, forfatter og oversetter.

Carling var journalist i *[[Aftenposten]]*. Han er mest kjent for sin historikk over norsk kriminallitteratur 1825&ndash;1975, den første litteraturhistorie over norsk krim. Han utga selv to kriminalromaner under pseudonymet Erik Vendel og var André Bjerke alias Bernhard Borges medforfatter av *Døde menn går i land* (1947).

Han dramatiserte tre romaner av Stein Riverton for NRK Radioteatret: *Morderen uten ansikt* i fire episoder (1983), *Storhertuginnen av Speilsalen* i fem episoder (1984) og *Den røde enke* i fire episoder (1996).

Carling var en av grunnleggerne av den kriminallitterære foreningen Rivertonklubben. Han var den som foreslo at den årlige Rivertonprisen skulle bestå av en revolver med gullbeslag, under henvisning til en novelle av Stein Riverton (Sven Elvestad), «Dødens finger» (1914), der det nevnes at Rivertons detektiv Asbjørn Krag eier et svart skrin, inneholdende «to revolvere, to vinderlige små tingester med guldbeslag».

## Bibliografi
* *[[Døde menn går i land]]* &ndash; kriminalroman (Aschehoug, 1947) (som Erik Vendel, sammen med André Bjerke (som Bernhard Borge))
* *Tornerose er våken i natt* &ndash; kriminalroman (1952) (som Erik Vendel)
* *Norsk kriminallitteratur gjennom 150 år* &ndash; sakprosa (Gyldendal 1976)
* *Den tålmodige tinnsoldat* &ndash; kriminalroman (1989) (som Erik Vendel)

## Oversettelser
Noen av hans mest kjente oversettelser (oversettelsesår i parentes):

* *Den hule mannen* av John Dickson Carr (1973). 
* *[[Dracula]]* av Bram Stoker (1974).
* *Judasøyet* av Carter Dickson (1976).

## Referanser
Mercedes McCambridge

**Mercedes McCambridge** (1916–2004) var en amerikansk skuespiller.

For sin rolle som «Sadie Burke» i filmen *[[Det kan hende overalt]], (All the King's Men)* vant McCambridge i 1949 en Oscar for beste kvinnelige birolle. Hun har fått to stjerner på Hollywood Walk of Fame, en for film og en for TV.

## Filmografi (utvalg)
* 1949 – *[[Det kan hende overalt]]*

## Referanser


## Eksterne lenker
* 
*
La Nouvelle Revue française

***La Nouvelle Revue française*** (**NRF**) er et litterært tidsskrift som ble grunnlagt i 1909 av André Gide, Jacques Copeau, Jean Schlumberger, Henri Ghéon, André Ruyters og Marcel Drouin. I 1911 overtok Gaston Gallimard som redaktør, noe som førte til opprettelsen av forlaget Éditions Gallimard.

Etablerte forfattere som Paul Bourget og Anatole France skrev for tidsskriftet den første tiden. Dets innflytelse økte gradvis, og i mellomkrigsperioden ble det landets ledende litterære organ. De første stykkene til André Malraux og Jean-Paul Sartre sto på trykk i *La Revue*.

Tidsskriftet utkom månedlig i mange år, nå kommer det ut fire ganger i året.
## Referanser

## Eksterne lenker
* 
* Catalog
Gymnaslærer Pedersen

***Gymnaslærer Pedersen*** er en norsk film som ble produsert i 2005. Den hadde premiere 26. februar 2006. Filmen er basert på Dag Solstads roman *[[Gymnaslærer Pedersens beretning om den store politiske vekkelsen som har hjemsøkt vårt land]]* fra 1982. Hovedrollene innehas av Kristoffer Joner og Ane Dahl Torp. Hans Petter Moland har regien i filmen, som er hans femte spillefilm. Ane Dahl Torp vant i 2006 Amandaprisen for «beste kvinnelige skuespiller» for sin rolle i denne filmen.

DVD-utgaven av filmen ble lansert i september 2006. Ekstramateriale er en «bakomfilm» (om produksjon/filming), trailer (reklamefilm) og to kommentarspor; ett med regissør Hans Petter Moland, og ett med Dag Solstad og Harald Eia.

## Handling
Filmen om gymnaslærer Pedersen handler om vår nære forhistorie og den marxist-leninistiske bevegelsen som bredde om seg fra slutten av 1960-tallet og utover 1970-tallet. 

Den forteller historien om den unge lektoren Knut Pedersen, som kommer til Larvik i 1968 for å jobbe på Larvik Gymnas, gifter seg og får et barn. Etter hvert blir han fascinert av den marxist-leninistiske bevegelsen og innleder et forhold til Nina Skåtøy, den mest brennende marxisten av alle.

## Skuespillere
* Kristoffer Joner som gymnas-lærer Knut Pedersen.
* Ane Dahl Torp som Nina Skåtøy.
* Anne Ryg som Lise Tanner.
* Jan Gunnar Røise som Werner Ludal.
* Stig Henrik Hoff som Jan Klåstad.
* Fridtjov Såheim som Gunnar Bøe.
* Silje Torp som Anne Britt Bru.
* Jon Øigarden som Harald Tholfsen.
* Elin Sogn som Unni Langmoen.
* Henriette Steenstrup som Fru Bøe.
* Robert Skjærstad som Unni Langmoens ektemann.
* Linn Skåber som rektor.
* Eli Anne Linnestad som Gerd Tangen.
* Ståle Rue som Tor.
* Ingrid Bolsø Berdal som distrikt-representant.
* Per Egil Aske som hus-eier.
* Anders Mordal som avdelningsleder Brynje.
* Emilie Nicolas som en ung jente på fabrikken.
* Anders T. Andersen som Pedersens kollega.
* Nina Schjeide som Ninas kollega 1.
* Maria Bock som Ninas kollega 2.
* Marianne Nielsen som Tillitsvalgt.
* Alex Rinde som en musiker.

## Anmeldelser
* TromsøBy.no fra 4. september 2006

## Eksterne lenker
* 
* 
*
Claire Trevor

**Claire Trevor** (født 8. mars 1910 i Bensonhurst i Brooklyn i New York City i New York, død 8. april 2000 i Newport Beach i California) var en amerikansk skuespillerinne.

For sin rolle som «Gaye» i filmen *[[Stormvarsel]], (Key Largo)* vant Trevor i 1948 en Oscar for beste kvinnelige birolle. Hun har en stjerne på Hollywood Walk of Fame.

## Filmografi (utvalg)
* 1933 – *[[Life in the Raw]]*
* 1939 – *[[Siste vogn til Lordsbury]]*
* 1948 – *[[Spente nerver]]*
* 1948 – *[[Stormvarsel]]*

## Referanser


## Eksterne lenker
* 
*
Oksedyr

* se inndeling!

**Oksedyr** (Bovinae) er en underfamilie i kvegfamilien (Bovidae) og består av små til enormt store drøvtyggerne. Gruppen omfatter også arter som er domestisert (bøfler, kveg). Noen arter ligner også på antiloper, som  eland og nilgau.

Underfamilien består av tre distinkte klader, her definert som stammene Boselaphini, Tragelaphini og Bovini. 

## Biologi
Oksedyr har utpreget kjønnspreg. Artene varierer kolossalt i størrelse, fra den lille firhornantilopen på 15–25&nbsp;kg til den enorme ville asiatiske vannbøffelen som kan veie opp mot .

Alle arter og begge kjønn bærer horn, bortsett de to hunnene i stammen Boselaphini og mindre hunner i stammen Tragelaphini. Artene i Tragelaphini har enten svakt eller kraftig skrudde horn, mens artene i stammen Bovini typisk har sigdformede horn som vokser ut fra  skallesidene. Hos Bovini er kroppen stor og kompakt og lemmene kraftige. Nesen er stor og bred, med naken mule og udelt overleppe.

Pelsen hos disse artene har stort sett bare mindre kontrastfarger, bortsett fra hos en del arter i stammen Tragelaphini. Mest kontrastfylt pels har arten bongo, som har markerte hvite tverrstriper langs flankene.

Artene er ofte å finne i skog med tett undervekst, men også i andre habitater, som våtmark og savanne.

Voksne hanner i gruppen Bovini kalles okser, hunnene kuer. Begge begrepene fanger imidlertid et bredere artsutvalg enn de som inngår i denne stammen. Begrepene bukk og geit brukes om de mindre artene i stammen Tragelaphini.

## Systematikk
Den systematiske inndeling av oksedyr (Bovinae) følger Zurano *et al.* (2019).

## Inndeling
Bovinae deles ofte inn i tre tribus; Boselaphini, Tragelaphini og Bovini. Inndelingene under er fortsatt omdiskuterte. Faysal Bibi (2013) inkluderer for eksempel flere slekter. Han inkluderer dessuten *Bison* under *Bos*.

## Referanser




## Eksterne lenker
*
Den britiske bølgen

**Den britiske bølgen** (*the British Invasion*) var et fenomen i USA omkring 1964 der britisk rockemusikk stod i fokus. 

The Beatles var det første britiske bandet som erobret Amerika. Britiske managere, særlig Brian Epstein, smidde mens jernet var varmt og sendte over blant andre The Dave Clark Five, Gerry & The Pacemakers, Freddie And The Dreamers, The Rolling Stones, The Animals, The Zombies, Cilla Black og The Hollies. På 70- og 90-tallet kom to nye bølger med britisk musikk, henholdsvis punk og britpop.

## Bakgrunn
Det er flere teorier om hvorfor USA var så klare for å motta ekstern musikalsk innflytelse. Delvis kunne det skyldes at de måtte komme over sjokket etter mordet på John F. Kennedy, delvis var amerikansk musikk på tidlig 1960-tall lite fengende og delvis kan det skyldes at den nøye planlagte turneen til The Beatles skapte stor interesse blant amerikansk ungdom.

Mens amerikansk rock, eller det som var igjen av den, hadde mistet oppmerksomheten til mange unge som satset på jazz og det som skulle bli folkrock, var rock and roll svært populært i Storbritannia. I begynnelsen var det særlig Elvis-imitatorer som Cliff Richard, Marty Wilde og Adam Faith som dominerte. Det eksisterte imidlertid også annen musikk, som instrumentalgruppen The Shadows og rockegruppen Johnny Kidd & the Pirates.

Det var imidlertid først skiffle, en erkeengelsk avart av tradisjonell jazz med billige instrumenter, som fikk mange interessert i musikk. Flere band, det fremtidige The Beatles inkludert, begynte med skiffle og gled så over til rock. I USA skjedde det motsatte Jerry Lee Lewis klaget på at på radio var det bare Bobby-er. Han referete særlig til Bobby Vee, Bobby Vinton og Bobby Darin, tre sangere som slo seg opp på popsanger uten hint av rock.

## Utvikling
Det var The Beatles som satte igang den britiske bølgen. Etter deres opptreden på The Ed Sullivan Show og konsertene som fulgte, ble britisk musikk etterspurt som aldri før. Det var imidlertid ikke bare dem og deres likesinnede, i den grad The Beatles hadde noen, men en stor variasjon av musikk som kom de første to årene av bølgen: Petulia Clarks symfoniske pop, Dusty Springfields soul-aktige sang, The Yardbirds og The Animals var tungt blues-basert rock og Chad and Jeremy representerte enkel visesang.

## Referanser
ABM-institusjon

En **ABM-institusjon** var et begrep som i Norge ble benyttet om en institusjon med flere funksjoner: Arkiv, bibliotek og museum (ABM). Norsk statlig politikk på dette området ble fra 1995 preget av stadig sterkere ABM-tenkning og utvikling av en ABM-ideologi. Den bakenforliggende ideen var at publikum med spørsmål innen et tema er interessert i svar, mens de derimot er likegyldige til om svaret kommer fra et arkiv, et bibliotek eller et museum. ABM-ideologien førte til at etaten ABM-utvikling ble opprettet med virkning fra 1.&nbsp;januar 2003 som et statlig kompetanse- og utredningsorgan under Kulturdepartementet.

Utbredelsen av IKT-verktøy var sterkt medvirkende til utviklingen av ABM-tenkning. Særlig var fotobevaring et fagområde der ABM var et sentralt tema.

## Eksempel
Aust-Agder kulturhistoriske senter i Arendal, som ble etablert i 2003, var et eksempel på en ABM-institusjon. Denne institusjonen endret i 2014 navn til KUBEN, og ble i 2015 slått sammen med Setesdalsmuseet og Grimstad bys museer til Aust-Agder museum og arkiv.

## Omorganisering av ABM-feltet
I 2010 besluttet regjeringen å legge ned ABM-utvikling, for å etablere sterkere fagmiljøer og styrke forvaltning og rådgivning på arkiv-, bibliotek- og museumsfeltet.

ABM-utvikling opphørte den 1. januar 2011. Oppgaver og årsverk ble overført til henholdsvis Nasjonalbiblioteket, Norsk vitenskapsindeks og Norsk kulturråd.

## Se også
* Det engelske akronymet GLAM – «Galleries, Libraries, Archives, Museums»

## Referanser
480-årene

**480-årene** var et tiår som varte fra 1. januar 480 til 31. desember 489.

## Se også
* Liste over tiår, århundrer og årtusen

## Eksterne lenker
*